Aselmed n tmaziɣt yebda amured leǧwahint n lqern 20. Tizrawin d tid i yezzin tiṭ s waṭas ɣer uglam n tutlayt, rran tamawt tameqqrant i tesleḍt tasnilsant. Dɣa deg taɣult-a i d-llant tezrawin i d-yewwin ɣef ( timsislit, tisnislit, taseddast neɣ tusnawalt)3. Ɣef wayen i d-yenna S.Chakir:« Seg wasmi bdant tezrawin ɣef tutlayt n tmaziɣt, azal n lqern d uzgen aya, tuget n tezrawin ceɣlent d uglam kan».4 Ɣas akken ulac aṭas n yiselmaden n tmaziɣt, maca aṭas n yidlisen i d-yeffɣen deg tallit-nni. Aselmed n tutlayt tamaziɣt yella-d seg ufus n tmharsit tafransist. Deg teswiɛt-nni llant snat (2) n tarrayin s wayen qedcen, selmaden yes-s tutlayt tamaziɣt.